కారు నుంచి రోడ్డుపై చెత్తపడేసిన వ్యక్తికి.. ఆ పిల్లాడు భలే బుద్ధి చెప్పాడు WATCH LIVE TV
IPL 2019 KKR vs SRH Match: ఈరోజే హైదరాబాద్ మ్యాచ్.. వార్నర్ రీఎంట్రీ..!
సుదీర్ఘకాలం ఓపెనర్‌గా సన్‌రైజర్స్ హైదరాబాద్ జట్టుతో ఆడిన శిఖర్ ధావన్ ఈ సీజన్‌లో ఢిల్లీ క్యాపిటల్స్‌కి మారిపోయాడు. ఈ నేపథ్యంలో.. డేవిడ్ వార్నర్‌కి జోడీగా ఎవరు ఈరోజు ఓపెనర్‌గా ఆడతారో..? అని సర్వత్రా ఆసక్తి నెలకొంది.
Samayam Telugu | Updated:
Mar 24, 2019, 09:20AM IST
IPL 2019 KKR vs SRH Match: ఈరోజే హైదరాబాద్ మ్యాచ్.. వార్నర్ రీఎంట్రీ..!
హైలైట్స్
కోల్‌కతా సొంతమైదానం ఈడెన్‌ గార్డెన్స్‌లో ఈరోజు సాయంత్రం మ్యాచ్
ఏడాది నిషేధం తర్వాత హైదరాబాద్ ఓపెనర్ వార్నర్ రీఎంట్రీ
హిట్టర్లతో కళకళలాడుతున్న కోల్‌కతా నైట్‌రైడర్స్
హైదరాబాద్ ప్రధాన బలం బౌలింగ్
ఐపీఎల్ 2019 సీజన్‌లో తొలి మ్యాచ్‌కి సన్‌రైజర్స్ హైదరాబాద్ సిద్ధమైంది. ఈడెన్ గార్డెన్స్ వేదికగా ఈరోజు సాయంత్రం 4 గంటలకి కోల్‌కతా నైట్‌రైడర్స్‌తో కేన్ విలియమ్సన్ సారథ్యంలోని సన్‌రైజర్స్ హైదరాబాద్ ఢీకొననుంది. బాల్ టాంపరింగ్ ఉదంతంతో ఏడాది నిషేధం వేటు పడటంతో గత ఏడాది ఐపీఎల్‌కి దూరమైన డేవిడ్ వార్నర్ పునరాగమనంలో సత్తాచాటాలని ఉవ్విళ్లూరుతున్నాడు. కోల్‌కతా నైట్‌రైడర్స్ సొంత మైదానం ఈడెన్ గార్డెన్స్‌లో ఈరోజు మ్యాచ్ జరగనుంది.
సుదీర్ఘకాలం ఓపెనర్‌గా జట్టుతో ఆడిన శిఖర్ ధావన్ ఢిల్లీ క్యాపిటల్స్‌కి మారిపోయిన నేపథ్యంలో.. డేవిడ్ వార్నర్‌కి జోడీగా ఎవరు ఓపెనర్‌గా ఆడతారో..? అని సర్వత్రా ఆసక్తి నెలకొంది. గత ఏడాది కొన్ని మ్యాచ్‌ల్లో శిఖర్ ధావన్‌కి జోడీగా ఓపెనర్‌గా శ్రీవాత్స గోస్వామి, సాహాని ఆడించారు. ఈ ఏడాది ఎవరితో ప్రయోగం చేస్తారో..? చూడాలి.
బంగ్లాదేశ్‌తో ఇటీవల టెస్టు మ్యాచ్‌లో గాయపడిన కెప్టెన్ కేన్ విలియమ్సన్‌ ఫిట్‌నెస్‌పై ఇంకా అనుమానాలు ఉన్నాయి. ఒకవేళ అతను పూర్తి ఫిట్‌గా లేకపోతే.. వైస్ట్ కెప్టెన్ భువనేశ్వర్ కెప్టెన్‌గా జట్టుని నడిపించే అవకాశం ఉంది. మరోవైపు కోల్‌కతా నైట్‌రైడర్స్ సొంతగడ్డపై బోణి కొట్టాలని ఆశిస్తోంది. ఆ జట్టు కెప్టెన్ దినేశ్ కార్తీక్, క్రిస్‌లిన్, బ్రాత్‌వైట్, ఆండ్రీ రసెల్‌ తదితర హిట్టర్లతో కళకళలాడుతోంది. అయితే.. సన్‌రైజర్స్ హైదరాబాద్ ప్రధాన బలం బౌలింగ్ అనే విషయం తెలిసిందే. భువనేశ్వర్ కుమార్, రషీద్ ఖాన్, షకీబ్ అల్ హసన్ ప్రదర్శన కీలకం కానుంది.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.